पुलिस चाकू मारने के मामले को रफा-दफा करने की कोशिश कर रही है
रेलवे हॉस्पिटल में कर्मचारियों को चाकू मारने वाले आरोपियों के खिलाफ कठोर कार्रवाई की मांग को लेकर रविवार को वाल्मीकि महापंचायत ने सीएसपी विवेकसिंह चौहान को ज्ञापन सौंपा।
इसके पहले छत्री पुल से रैली के रूप में महापंचायत के लोग सीएसपी कार्यालय पहुंचे। ज्ञापन में बताया महेश कंडारे, ओमप्रकाश माली एवं अशोक कुशवाह ड्यूटी पर थे। तभी रात में शराब के नशे में आरोपी आए और महिला वार्ड में घुसने की कोशिश की। जब उनसे सुबह मिलने का बोला तो चाकू से हमला कर दिया। जीआरपी मारपीट की धाराओं में प्रकरण दर्ज कर मामले को रफा-दफा करने की कोशिश कर रही है। आरोपियों के खिलाफ हत्या का प्रयास, लोक सेवक से ऑन ड्यूटी मारपीट और मेडिकल प्रोटेक्शन एक्ट में कार्रवाई की जाए। कार्रवाई नहीं की तो अखिल भारतीय पंचायत पूरे प्रदेश में आंदोलन करेगी। महापंचायत के राजेंद्र डागर, विनोद खरे, विनोद चौहान, भरत तंवर, नरेंद्र छपी, चंदन तंवर, राहुल विडवान, हेमंत दावरे आदि मौजूद थे। सीएसपी ने मामले की जांच करने और आरोपियों के खिलाफ कठोर कार्रवाई करने का आश्वासन दिया।
घटना के बाद आक्रोशित वाल्मीकि समाज के लोग। फोटो | भास्कर
hin_Deva hin_Deva hin_Deva bho_Deva